
AZ ADOMÁNYOZÓ MINT FOGYASZTÓ - AVAGY AZ ADOMÁNYOZÁS MOTIVÁCIÓINAK VIZSGÁLATA ESETTANULMÁNYOK ÉS ADATELEMZÉS SEGÍTSÉGÉVEL

A dolgozat középpontjában az a kérdés áll, hogy milyen belső tényezők motiválják az egyént társadalmi vagy politikai célok pénzadománnyal való támogatásra. Ehhez először megvizsgál korábbi adományozást vizsgáló kutatásokat, majd egy új aspektust vezet be, a kivonulás, tiltakozás, hűség mechanizmusait, hogy feltárja hogyan reagál az adományozó a minőségromlásra. A hagyományos üzleti vállalkozásokra vonatkozó kivonulás, tiltakozás hűség definíciót a nonprofitoknál értelmezi és három esettanulmányon a Gyermekrák Alapítvány, a Terézvárosi Foglalkoztatást Elősegítő Nonprofit Kft. és a Marom Alapítvány gyakorlati példáján keresztül vizsgálja meg. Az esetek alapján megállapítja, hogy az adományozók minőségromlásra adott reakcióit nagymértékben befolyásolja a fogyasztói szükségletek értékekkel és érzelmekkel való töltöttsége. A korábbi kutatások és az esetek következtetéseiből két hipotézist állít fel az adományozás és a bizalom összefüggéseivel kapcsolatban, melyeket logisztikus regressziós modell segítségével vizsgál meg. A dolgozat arra a következtetésre jut, hogy az egyének közötti bizalom szintjének emelkedése szignifikáns pozitív hatást gyakorol a jótékonyságra. Emellett azt is megállapítja, hogy minél alacsonyabb az egyének intézményekbe vetett bizalma, annál kisebb az anyagi támogatás felajánlásának valószínűsége.



